# Službeni list L 396/2020

| | ISSN 1977-0847 |
| --- | --- |
| Službeni list
  Europske unije | L 396 |
| | |
| Hrvatsko izdanje | Zakonodavstvo | Godište 63.25. studenoga 2020. |

ISSN 1977-0847

Službeni list

Europske unije

L 396

Hrvatsko izdanje

Zakonodavstvo

Godište 63.25. studenoga 2020.

---

| Sadržaj | | I.   Zakonodavni akti | Stranica |
| --- | --- | --- | --- |
| | | DIREKTIVE |
| | * | Direktiva Vijeća (EU) 2020/1756 od 20. studenoga 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu identifikacije poreznih obveznika u Sjevernoj Irskoj | 1 |

Sadržaj

I.   Zakonodavni akti

Stranica

DIREKTIVE

*

Direktiva Vijeća (EU) 2020/1756 od 20. studenoga 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu identifikacije poreznih obveznika u Sjevernoj Irskoj

1

| | | II.   Nezakonodavni akti |
| --- | --- | --- |
| | | ODLUKE |
| | * | Odluka Vijeća (EU) 2020/1757 od 19. studenoga 2020. o stajalištu koje treba zauzeti u ime Europske unije u okviru Međunarodnog vijeća za šećer u vezi s pristupanjem Ujedinjene Kraljevine Međunarodnom sporazumu o šećeru iz 1992. | 3 |

II.   Nezakonodavni akti

ODLUKE

*

Odluka Vijeća (EU) 2020/1757 od 19. studenoga 2020. o stajalištu koje treba zauzeti u ime Europske unije u okviru Međunarodnog vijeća za šećer u vezi s pristupanjem Ujedinjene Kraljevine Međunarodnom sporazumu o šećeru iz 1992.

3

| HR | Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.
  Naslovi svih drugih akata tiskani su masnim slovima, a prethodi im zvjezdica. |
| --- | --- |

HR

Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.

Naslovi svih drugih akata tiskani su masnim slovima, a prethodi im zvjezdica.

---

I. Zakonodavni akti

DIREKTIVE

| 25.11.2020 | HR | Službeni list Europske unije | L 396/1 |
| --- | --- | --- | --- |

25.11.2020

HR

Službeni list Europske unije

L 396/1

---

DIREKTIVA VIJEĆA (EU) 2020/1756

od 20. studenoga 2020.

o izmjeni Direktive 2006/112/EZ o zajedničkom sustavu poreza na dodanu vrijednost u pogledu identifikacije poreznih obveznika u Sjevernoj Irskoj

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 113.,

uzimajući u obzir prijedlog Europske komisije,

nakon prosljeđivanja nacrta zakonodavnog akta nacionalnim parlamentima,

uzimajući u obzir mišljenje Europskog parlamenta (1),

uzimajući u obzir mišljenje Europskoga gospodarskog i socijalnog odbora (2),

u skladu s posebnim zakonodavnim postupkom,

budući da:

| (1) | Ujedinjena Kraljevina povukla se iz Europske unije 31. siječnja 2020. na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”). U Sporazumu o povlačenju predviđeno je prijelazno razdoblje koje završava 31. prosinca 2020. Do tog datuma odredbe prava Unije o porezu na dodanu vrijednost („PDV”) trebaju se primjenjivati na Ujedinjenu Kraljevinu i u Ujedinjenoj Kraljevini. Nakon tog prijelaznog razdoblja odredbe prava Unije o PDV-u više se neće primjenjivati na Ujedinjenu Kraljevinu ni u Ujedinjenoj Kraljevini. |
| --- | --- |

(1)

Ujedinjena Kraljevina povukla se iz Europske unije 31. siječnja 2020. na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”). U Sporazumu o povlačenju predviđeno je prijelazno razdoblje koje završava 31. prosinca 2020. Do tog datuma odredbe prava Unije o porezu na dodanu vrijednost („PDV”) trebaju se primjenjivati na Ujedinjenu Kraljevinu i u Ujedinjenoj Kraljevini. Nakon tog prijelaznog razdoblja odredbe prava Unije o PDV-u više se neće primjenjivati na Ujedinjenu Kraljevinu ni u Ujedinjenoj Kraljevini.

| (2) | Međutim, u skladu s člankom 8. Protokola o Irskoj/Sjevernoj Irskoj („Protokol”), koji je sastavni dio Sporazuma o povlačenju, odredbe prava Unije o PDV-u navedene u Prilogu 3. Protokolu u pogledu robe trebaju se nastaviti primjenjivati u Sjevernoj Irskoj (3) nakon prijelaznog razdoblja kako bi se izbjegla „tvrda” granica između Irske i Sjeverne Irske. |
| --- | --- |

(2)

Međutim, u skladu s člankom 8. Protokola o Irskoj/Sjevernoj Irskoj („Protokol”), koji je sastavni dio Sporazuma o povlačenju, odredbe prava Unije o PDV-u navedene u Prilogu 3. Protokolu u pogledu robe trebaju se nastaviti primjenjivati u Sjevernoj Irskoj (3) nakon prijelaznog razdoblja kako bi se izbjegla „tvrda” granica između Irske i Sjeverne Irske.

| (3) | Stoga će porezni obveznici i određene pravne osobe koje nisu porezni obveznici podlijegati odredbama prava Unije o PDV-u za transakcije robom u Sjevernoj Irskoj, dok će za sve ostale transakcije u Ujedinjenoj Kraljevini, među ostalim u vezi sa Sjevernom Irskom, oni podlijegati odredbama zakonodavstva Ujedinjene Kraljevine o PDV-u. |
| --- | --- |

(3)

Stoga će porezni obveznici i određene pravne osobe koje nisu porezni obveznici podlijegati odredbama prava Unije o PDV-u za transakcije robom u Sjevernoj Irskoj, dok će za sve ostale transakcije u Ujedinjenoj Kraljevini, među ostalim u vezi sa Sjevernom Irskom, oni podlijegati odredbama zakonodavstva Ujedinjene Kraljevine o PDV-u.

| (4) | Za pravilno funkcioniranje sustava PDV-a u Uniji nužno je da se poseban identifikacijski broj za PDV dodijeli svakom poreznom obvezniku koji isporučuje robu u Sjevernoj Irskoj i svakom poreznom obvezniku ili pravnoj osobi koja nije porezni obveznik koji stječu robu unutar Zajednice, kako je navedeno u članku 214. stavku 1. točkama (a), (b) i (c) Direktive Vijeća 2006/112/EZ (4), ili poreznom obvezniku u vezi s primjenom neobveznih posebnih odredaba za porezne obveznike koji prodaju robu na daljinu. |
| --- | --- |

(4)

Za pravilno funkcioniranje sustava PDV-a u Uniji nužno je da se poseban identifikacijski broj za PDV dodijeli svakom poreznom obvezniku koji isporučuje robu u Sjevernoj Irskoj i svakom poreznom obvezniku ili pravnoj osobi koja nije porezni obveznik koji stječu robu unutar Zajednice, kako je navedeno u članku 214. stavku 1. točkama (a), (b) i (c) Direktive Vijeća 2006/112/EZ (4), ili poreznom obvezniku u vezi s primjenom neobveznih posebnih odredaba za porezne obveznike koji prodaju robu na daljinu.

| (5) | Stoga bi u Sjevernoj Irskoj trebalo uvesti posebne identifikacijske brojeve za PDV s posebnim prefiksom kako bi se porezni obveznici i pravne osobe koje nisu porezni obveznici čije transakcije robom koja je smještena u Sjevernoj Irskoj podliježu odredbama prava Unije o PDV-u razlikovali od osoba koje obavljaju druge transakcije za koje su identificirane za potrebe PDV-a u Ujedinjenoj Kraljevini. |
| --- | --- |

(5)

Stoga bi u Sjevernoj Irskoj trebalo uvesti posebne identifikacijske brojeve za PDV s posebnim prefiksom kako bi se porezni obveznici i pravne osobe koje nisu porezni obveznici čije transakcije robom koja je smještena u Sjevernoj Irskoj podliježu odredbama prava Unije o PDV-u razlikovali od osoba koje obavljaju druge transakcije za koje su identificirane za potrebe PDV-a u Ujedinjenoj Kraljevini.

| (6) | U pravilu se prefiksi identifikacijskih brojeva za PDV u Uniji temelje na ISO kodu 3166 – alfa 2 – po kojem je moguće identificirati pojedinu državu članicu. Sjeverna Irska nema poseban kod u tom sustavu, ali ISO predviđa mogućnost uporabe kodova X za područja koja nemaju posebne kodove. Stoga je primjereno predložiti kod „XI” za Sjevernu Irsku. |
| --- | --- |

(6)

U pravilu se prefiksi identifikacijskih brojeva za PDV u Uniji temelje na ISO kodu 3166 – alfa 2 – po kojem je moguće identificirati pojedinu državu članicu. Sjeverna Irska nema poseban kod u tom sustavu, ali ISO predviđa mogućnost uporabe kodova X za područja koja nemaju posebne kodove. Stoga je primjereno predložiti kod „XI” za Sjevernu Irsku.

| (7) | Direktivu 2006/112/EZ trebalo bi stoga na odgovarajući način izmijeniti, |
| --- | --- |

(7)

Direktivu 2006/112/EZ trebalo bi stoga na odgovarajući način izmijeniti,

DONIJELO JE OVU DIREKTIVU:

Članak 1.

U članku 215. Direktive 2006/112/EZ dodaje se sljedeći stavak:

„Prefiks ,XI՚ koristi se za Sjevernu Irsku”.

Članak 2.

1.   Države članice stavljaju na snagu zakone i druge propise koji su potrebni radi usklađivanja s ovom Direktivom do 31. prosinca 2020. One o tome odmah obavješćuju Komisiju.

Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

2.   Države članice Komisiji dostavljaju tekst glavnih mjera nacionalnog prava koje donesu u području na koje se odnosi ova Direktiva.

Članak 3.

Ova Direktiva stupa na snagu sljedećeg dana od dana objave u Službenom listu Europske unije.

Članak 4.

Ova je Direktiva upućena državama članicama.

Sastavljeno u Bruxellesu 20. studenoga 2020.

Za Vijeće

Predsjednik

M. ROTH

---

(1)  Mišljenje od 11. studenoga 2020. (još nije objavljeno u Službenom listu).

1

(2)  Mišljenje od 29. listopada 2020. (još nije objavljeno u Službenom listu).

2

(3)  Podložno demokratskoj suglasnosti u Sjevernoj Irskoj s daljnjom primjenom članaka od 5. do 10., navedenoj u članku 18. stavku 1. Protokola.

3

(4)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

4

---

II. Nezakonodavni akti

ODLUKE

| 25.11.2020 | HR | Službeni list Europske unije | L 396/3 |
| --- | --- | --- | --- |

25.11.2020

HR

Službeni list Europske unije

L 396/3

---

ODLUKA VIJEĆA (EU) 2020/1757

od 19. studenoga 2020.

o stajalištu koje treba zauzeti u ime Europske unije u okviru Međunarodnog vijeća za šećer u vezi s pristupanjem Ujedinjene Kraljevine Međunarodnom sporazumu o šećeru iz 1992.

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

uzimajući u obzir prijedlog Europske komisije,

budući da:

| (1) | Unija je Odlukom Vijeća 92/580/EEZ (1) sklopila Međunarodni sporazum o šećeru iz 1992. („Sporazum”), koji je stupio na snagu 1. siječnja 1993. Sporazum je prvotno sklopljen na razdoblje od tri godine. |
| --- | --- |

(1)

Unija je Odlukom Vijeća 92/580/EEZ (1) sklopila Međunarodni sporazum o šećeru iz 1992. („Sporazum”), koji je stupio na snagu 1. siječnja 1993. Sporazum je prvotno sklopljen na razdoblje od tri godine.

| (2) | Na temelju članka 45. stavka 2. Sporazuma Međunarodno vijeće za šećer može produljiti Sporazum za uzastopna razdoblja od po najviše dvije godine. Sporazum je od njegova sklapanja redovito produljivan za daljnja razdoblja od dvije godine. Sporazum je zadnji put produljen 10. srpnja 2019. i ostaje na snazi do 31. prosinca 2021. |
| --- | --- |

(2)

Na temelju članka 45. stavka 2. Sporazuma Međunarodno vijeće za šećer može produljiti Sporazum za uzastopna razdoblja od po najviše dvije godine. Sporazum je od njegova sklapanja redovito produljivan za daljnja razdoblja od dvije godine. Sporazum je zadnji put produljen 10. srpnja 2019. i ostaje na snazi do 31. prosinca 2021.

| (3) | U članku 41. Sporazuma navodi se da je Sporazum otvoren za pristupanje vladama svih država u skladu s uvjetima koje utvrđuje Međunarodno vijeće za šećer. |
| --- | --- |

(3)

U članku 41. Sporazuma navodi se da je Sporazum otvoren za pristupanje vladama svih država u skladu s uvjetima koje utvrđuje Međunarodno vijeće za šećer.

| (4) | Ujedinjena Kraljevina podnijela je 2. listopada 2020. službeni zahtjev za pristupanje Sporazumu od 1. siječnja 2021. |
| --- | --- |

(4)

Ujedinjena Kraljevina podnijela je 2. listopada 2020. službeni zahtjev za pristupanje Sporazumu od 1. siječnja 2021.

| (5) | Na 57. sjednici Međunarodnog vijeća za šećer, koja je zakazana za 27. studenoga 2020., Međunarodno vijeće za šećer treba utvrditi uvjete za pristupanje Ujedinjene Kraljevine Sporazumu. |
| --- | --- |

(5)

Na 57. sjednici Međunarodnog vijeća za šećer, koja je zakazana za 27. studenoga 2020., Međunarodno vijeće za šećer treba utvrditi uvjete za pristupanje Ujedinjene Kraljevine Sporazumu.

| (6) | Primjereno je utvrditi stajalište koje treba zauzeti u ime Unije u okviru Međunarodnog vijeća za šećer. |
| --- | --- |

(6)

Primjereno je utvrditi stajalište koje treba zauzeti u ime Unije u okviru Međunarodnog vijeća za šećer.

| (7) | Ujedinjena Kraljevina jedan je od glavnih proizvođača šećera. Odobravanje pristupanja Ujedinjene Kraljevine Sporazumu u interesu je Unije. |
| --- | --- |

(7)

Ujedinjena Kraljevina jedan je od glavnih proizvođača šećera. Odobravanje pristupanja Ujedinjene Kraljevine Sporazumu u interesu je Unije.

| (8) | Pristupanje Ujedinjene Kraljevine Sporazumu trebalo bi početi proizvoditi učinke tek nakon isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2). Sporazum se ne bi trebao privremeno primjenjivati u odnosu na Ujedinjenu Kraljevinu prije isteka tog razdoblja, |
| --- | --- |

(8)

Pristupanje Ujedinjene Kraljevine Sporazumu trebalo bi početi proizvoditi učinke tek nakon isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2). Sporazum se ne bi trebao privremeno primjenjivati u odnosu na Ujedinjenu Kraljevinu prije isteka tog razdoblja,

DONIJELO JE OVU ODLUKU:

Članak 1.

Stajalište koje treba zauzeti u ime Unije na 57. sjednici Međunarodnog vijeća za šećer 27. studenoga 2020. jest da se odobri pristupanje Ujedinjene Kraljevine Međunarodnom sporazumu o šećeru iz 1992., pod uvjetom da pristupanje ne proizvodi učinke i da se Sporazum se ne primjenjuje privremeno u odnosu na Ujedinjenu Kraljevinu prije isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju.

Članak 2.

Ova Odluka stupa na snagu na dan donošenja.

Sastavljeno u Bruxellesu 19. studenoga 2020.

Za Vijeće

Predsjednik

M. ROTH

---

(1)  Odluka Vijeća 92/580/EEZ od 13. studenoga 1992. o potpisivanju i sklapanju Međunarodnog sporazuma o šećeru iz 1992. (SL L 379, 23.12.1992., str. 15.).

1

(2)  
  SL L 29, 31.1.2020., str. 7.

2

---